Константин Величков
XXXIV. Вълните спят…

chitanka.info

Вълните спят, залени с светлина

под юлските нажежени лъчи,

не видят се разперени платна

на ладия, ни птица да хвърчи.

Небе, море се гледат отдалек

кат неподвижни две огледала;

въздухът само, като че от пек,

трепери над горещата скала.

Вред тишина, не чуй се шум, ни глас;

над морната природа вцепенена

смъртта прелита сякаш в този час;

и в мен замират мисъл, воля, страст,

като в нирвана някаква блажена

да се пренасям с цялата вселена.

Издание:

К. Величков. Съчинения в пет тома. Подбор и редакция: Илия Тодоров. Български писател, С. 1986

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.